text: Borgmester nægter at betale
  18 oktober 2010 kl. 17.34
  Sønderborg kommune har allerede brugt 3000 mandetimer på rengøring af 11 kilometer strand på Als. Men det er ikke afklaret, hvem der skal betale?
  Oprensningen har stået på i foreløbigt fire dage. 
  - Jeg synes det er rigtigt kedeligt. Men jeg er glad for at frivillige og personale har taget en tørn, siger borgmester Aase Nyegaard, Sønderborg.
  
  Kommunen hæfter
  I princippet er det forureneren, der skal betale. Men hvis man ikke kan finde synderen - eller hvis forureneren ikke kan betale, så er det ifølge Strandrensnings-bekendtgørelsen kommunen, der står med smerten for både oprydning og håndtering af det affald, som ingen ved præcist, hvad er.
  
  Nægter at betale
  Men borgmesteren nægter at betale:
  - Det må helt klart været Miljøstyrelsen, der skal betale, siger hun til TV SYD. Det kan ikke være os, som ingen indflydelse har på, hvad man smider ud fra et skib...!
  